བེད་སྤྱད་དེ་ཁྱེད་ཀྱི་དགོས་ངེས་ཀྱི་གསང་ཡིག་ཁག་བརྡ་ཚིག་བརྒྱབ་ཡོད་པའི་ཡིག་སྣོང་ཞིག་ནང་གསོག་འཇོག་བྱེད་དགོས།དེ་ཏང་ཁྱེད་རང་གིས་གསང་ཡིག་གཙོ་བོ་ཞིག་དྲན་གསོ་བྱས་ཏེ་གཞན་རྣམས་བཀོལ་སྤྱོད་བྱེད་ཐུབ་པ་ཞིག་བཟོ་དགོས།བེད་སྤྱོད་བཏང་བ་ཡིན་ན་ཁྱེད་ཀྱི་ཨེ་མལ་ཁ་བྱང་ཚང་མར་གསང་ཡིག་བཙན་པོ་དེ་འདྲ་བཀོལ་སྤྱོད་བྱེད་ཡག་རག་པ་མ་ཟད་དེས་དྲན་གསོ་བྱེད་ཀྱི་ཡོད་ལ་གསང་ཡིག་གསར་པ་དེ་འདྲ་གསང་ཡིག་མཁོ་སྟོན་བྱེད་ས་ནས་ཐོན་སྐྱེད་ཀྱང་བྱེད་ཀྱི་ཡོད།ཁྱེད་ཀྱི་གློག་ཀླད་དང་ལག་ཐོག་ཁ་པར་བར་ཡི་གསང་ཡིག་ཅིག་ཁོ་ན་བེད་སྤྱོད་གཏོང་ཐུབ་ན་ཕན་ཐོགས་ཆེན་པོ་ཡོད།ང་ཚོས་ཁྱེད་ལ་ལག་ཐོག་ཁ་པར་ནང་གསང་ཡིག་ཅིག་ཕྱོགས་བསྡུས་ཀྱིས་བཀོལ་སྤྱོད་བྱེད་དགོས་པའི་སློབ་སྟོན་ཞུ་བཞིན་ཡོད།དེ་ཡང་ཁྱེད་ཀྱི་གསང་ཡིག་སྟབས་བདེ་པོ་ཞིག་བཟོས་ཏེ་གློག་ཀླད་ནང་བཀོལ་སྤྱོད་བྱེད་པ་ལས་ཁྱད་ཆོས་ལྡན་པའི་ལག་ཐོག་ཁ་པར་ནང་བེད་སྤྱོད་གཏོང་བཞིན་པའི་གསང་ཡིག་དེ་ཚོ་ཚང་མ་བཤུས་ཏེ་གློག་ཀླད་ནང་བཀོལ་སྤྱོད་བྱས་པ་ཡིན་ན་སྟབས་བདེ་པོ་དེ་འདྲ་མེད།ཁྱེད་ཀྱི་གསང་ཡིག་ཚང་མ་གསང་ཡིག་གཙོ་བོ་དེས་ཉེན་སྲུང་བྱས་ཡོད་པར་བརྟེན་ནང་ཡོད་པའི་ཡིག་ཆ་དེ་ཚོ་ཉེན་སྲུང་བྱེད་ཡག་ལ་ཁྱེད་ཀྱིས་གསང་ཡིག་བཙན་ཤོས་དེ་བཀོལ་སྤྱོད་གཏོང་དགོས།དེའི་སྐོར་ལ་ཞིབ་ཕྲ་ཤེས་འདོད་ན་སློབ་ཚན་གསུམ་པའི་ནང་འགྲེལ་བརྗོད་ཞུས་ཡོད་པའི་བརྗོད་དོན་ཇི་ལྟར་བྱས་ཏེ་གསང་ཡིག་བཙན་པོ་བཟོ་བ་དང་ཉར་འཚག་བྱེད་དགོས་སམ་ཞེས་པ་དེར་གཟིགས་ན་མཁྱེན་ངེས་ཤིག་ཡིན།